KIRJALLINEN KYSYMYS E-1360/00 esittäjä(t): Rosa Miguélez Ramos (PSE) komissiolle. Madridin ja Galician välinen luotijunayhteys.



Virallinen lehti nro 081 E , 13/03/2001 s. 0031 - 0032



KIRJALLINEN KYSYMYS E-1360/00 esittäjä(t): Rosa Miguélez Ramos (PSE) komissiolle (4. toukokuuta 2000) Aihe: Madridin ja Galician välinen luotijunayhteys Vastauksessaan syyskuussa 1999 esittämiini Galiciaa ja luotijunaa koskeviin kysymyksiin (H-0456/99)(1), (E-1438/99) ja (E1440/99)(2), komissio tunnusti, että yhteisön suuntaviivoissa Euroopan laajuisista verkoista ei ole ainuttakaan hanketta, joka koskisi luotijunayhteyttä Galiciasta Espanjan pääkaupunkiin. Galician hallituksen edustajien lehdistölle antamien lausuntojen ja komission Euroopan parlamentille antamien lausumien välillä on selvä ristiriita. Galican yleisten töiden ministeri vahvisti, että Galician hallituksella on tukenaan EU:n määrärahoja ja Espanjan hallituksen lupaus, että vuonna 2007 La Coruñasta ja Vigosta on luotijunayhteys Madridiin Valladolidin kautta. Muissa lausumissa Galician autonomian hallitus lupaa, että Euroopan unionin investointien ansiosta vuonna 2007 matka kestää 4 tuntia 30 minuuttia. Galician ja Espanjan keskusylängön välinen rautatieyhteys on niin vanhanaikainen, että junamatka Galiciasta Madridiin kestää 812 tuntiin (Vigosta vähintään 8 tuntia 5 minuuttia, La Coruñasta 8 tuntia 35 minuuttia, Lugosta 9 tuntia 40 minuuttia ja Ferrolista 12 tuntia), mikä merkitsee 70 kilometriä tunnissa. Liikennepolitiikasta vastaavan komission jäsenen mukaan päätös luotijunayhteyden rakentamisesta Galician ja Madridin välille Valladolidin kautta samoin kuin siihen liittyvä suunnittelutyö kuuluvat toissijaisuusperiaatteen mukaisesti Espanjan valtion toimivaltaan. Espanjan hallitus esitteli vuoden 1999 viimeisen neljänneksen aikana ehdotuksensa yhteisön tukikehykseksi Euroopan komissiolle. Voiko komissio vahvistaa, että vuonna 2007 Galicia yhdistetään suuriin eurooppalaisiin perusrakenteisiin? Onko Espanjan hallitus jo korjannut viivästymisensä toimintaohjelman esittämisessä, ohjelman, jossa täsmennetään hallituksen ehdotuksia tulevia seitsemää vuotta varten? Jos on, voiko komissio vahvistaa, että vuonna 2007 Galiciaan tulee samanlainen luotijunayhteys kuin Madridin ja Sevillan välinen AVE ja rakenteilla oleva Madridin ja Barcelonan välinen yhteys? (1) Keskusteltavat aiheet Euroopan parlamentissa (syyskuu 1999). (2) EYVL C 170 E, 20.6.2000, s. 15. Michel Barnier'n komission puolesta antama vastaus (15. kesäkuuta 2000) Espanjan hallitus esitti komissiolle 29. lokakuuta 1999 aluekehityssuunnitelmansa Espanjan tavoitteeseen 1 kuuluville alueille ohjelmakaudella 20002006. Tässä suunnitelmassa vedotaan siihen, että Galicasta ei voi päästä rautateitse Iberian niemimaan keskiosiin ja sen vuoksi siinä ehdotetaan Galician ja Madridin välisten rautatieverkkojen ja -palveluiden parantamista esittämättä kuitenkaan enempää yksityiskohtia konkreettisista toimenpiteistä tämän päämäärän saavuttamiseksi. Vaikka komissio katsookin, että toimenpiteet tämän ongelman ratkaisemiseksi voitaisiin lisätä seuraavaan yhteisön tukikehykseen (YTK) kaudella 20002006 tavoitteeseen 1 kuuluvien Espanjan alueiden osalta, se ei voi tässä vaiheessa sitoutua siihen, koska neuvottelut Espanjan viranomaisten kanssa alkoivat 4. toukokuuta 2000 ja niitä käydään parhaillaan. Lisäksi komissio sai 28. huhtikuuta 2000 Espanjan viranomaisilta Galiciaa koskevan toimenpideohjelman ohjelmakaudelle 20002006 ja se tutkii parhaillaan ohjelman kelvollisuutta.